- Hindi News
- National
- जयपुर नागौर की दूरी 60 किमी घटी, फिर भी पुराने रूट पर चला रहे रोडवेज, किराया भी ले रहे हैं ज्यादा
जयपुर-नागौर की दूरी 60 किमी घटी, फिर भी पुराने रूट पर चला रहे रोडवेज, किराया भी ले रहे हैं ज्यादा
जयपुर से नागौर के लिए करीब दर्जन भर बसें सांभर, कुचामन, डीडवाना होते हुए संचालित की जा रही है। लेकिन करीब 3 वर्ष पूर्व जब कालवाड़, जोबनेर, कुचामन और तरनाऊ होते हुए मेगा हाइवे का निर्माण हुआ, उसके बाद से ही लगातार सीधी रोडवेज सेवा शुरू किए जाने की मांग उठने लगी। सीधी बस जयपुर से नागौर केवल 5 घंटे की दूरी है, जबकि वर्तमान में संचालित हो रही बसों में केवल 50 किमी का अतिरिक्त चक्कर लग रहा है बल्कि करीब 8 घंटे का सफर करना पड़ता है। इससे यात्रियों को समय के साथ ही आर्थिक रूप से भी नुकसान हो रहा है। वर्तमान में जयपुर से नागौर हाइवे होकर केवल एक बस संचालित की जा रही है। जो केवल यात्रियों के समय के लिहाज से फायदेमंद है बल्कि किराए में भी बचत करने वाली है।
नए रूट से इन बसों का संचालन
नएरूट पर डीडवाना डिपो की बसें सुबह साढ़े 8 और शाम 4 बजे कुचामन से जयपुर रवाना होंगी। नागौर डिपो की बसें सुबह साढ़े 10 बजे, शाम सवा 5 बजे, 6:15 बजे और 8:15 जयपुर के लिए कुचामन से रवाना होगी। वापसी में नए रूट से सुबह 6 बजे, 7.40 बजे, दोपहर 1.40 बजे 3:30 बजे जयपुर से रवाना होंगी। जयपुर से कुचामन का सफर केवल ढाई घंटे में तय होगा।
इधर, कुचामन सिटी से सीधी 6 बसें शुरू
मेगाहाइवे होते हुए सीधे जयपुर के लिए नागौर और डीडवाना डिपो की 6 बसों को गत दिवस से शुरू किया गया है। ये बसें कुचामन तक अपने पूर्व निर्धारित रूट से ही नागौर और डीडवाना से आएगी। सज्जनसिंह र|ू ने बताया कि कुचामन के बाद सांभर-बिचून के स्थान पर जोबनेर-कालवाड़ होते हुए मेगा हाइवे के रूट से जयपुर पहुंचेगी। इससे कुचामन से जयपुर के बीच करीब 30 किमी की दूरी कम हो गई है। साथ ही किराया भी 23 रुपए प्रति टिकट कम वसूला जाएगा। वहीं करीब 1 घंटे के समय की भी बचत होगी। पहले के रूट पर जयपुर के लिए कुचामन से 159 रुपए का किराया देना पड़ता है, जबकि नए रूट पर 136 रुपए की किराए के रूप में देने होंगे।
सीकर मेगा हाइवे पर भी बसों की है दरकार
जयपुर-नागौरमेगा हाइवे के साथ ही कोटपूतली-सीकर-कुचामन सिटी मेगा हाइवे बने करीब 3 साल का समय बीत चुका है। इस मार्ग पर भी रोडवेज बसों का संचालन शुरू नहीं होने से आमजन को हाइवे का लाभ नहीं मिल रहा है। ऐसे में सीकर और कुचामन के बीच संचालित होने वाली बसें चितावा-कुकनवाली-घाटवा होते हुए चल रही है। ग्रामीण रूट में सीधे सीकर के यात्रियों को काफी परेशानी होती है। रोडवेज प्रभारी सज्जनसिंह ने बताया कि इस रूट के लिए भी उच्चाधिकारियों को लिखा गया है, अधिकारियों की स्वीकृति होने पर सीधे सीकर, कोटपूतली और दिल्ली के यात्रियों को लाभ मिल सकेगा।
वाया डीडवाना-कुचामन-सांभर
दूरी 291 किमी
समय7 से 8 घंटे
किराया 288
वायाडीडवाना-जोबनेर
दूरी 267 किमी
समय6 से 7 घंटे
किराया 265
तरनाऊ-छोटीखाटू-कुचामन
दूरी 230 किमी
समय5 से 6 घंटे
किराया 250
कुचामन सिटी. जयपुर से नागौर की ओर जाने वाला मेगा हाइवे।
भास्कर संवाददाता | नागौर/कुचामन सिटी
वर्ष2012 में जब राजस्थान राज्य सड़क विकास निगम की ओर से जयपुर-नागौर मेगा हाइवे प्रोजेक्ट शुरू हुआ तो माना जा रहा था कि नागौर से जयपुर की दूरी कम हो जाएगी। नागौर के लोग जयपुर में अपना काम निपटाकर एक ही दिन में वापस लौट सकेंगे। लेकिन 2014 में बनकर तैयार हुए 220 करोड़ के मेगा हाइवे के 3 वर्ष बाद भी जयपुर से नागौर की दूरियां कम नहीं हो पाई हैं। शायद आप इसे पढ़कर चौंक गए होंगे।
जी हां, भले ही नागौर से जयपुर जाने के लिए वाया डीडवाना, सांभर की 300 किमी की दूरी मेगा हाइवे बनने के बाद केवल 230 किमी रह गई है, लेकिन सीधी रोडवेज सेवाएं नहीं होने से आमजन के लिए यह दूरी अब भी पहले जैसी ही है। यानी जयपुर जाकर अब भी वापस लौटना शाम तक संभव नहीं है। कुल-मिलाकर दूरी कम हुई लेकिन लोगों को फायदा नहीं मिल पा रहा है, केवल अपनी निजी कार से जयपुर जाने वाले लोगों को ही इस हाइवे का लाभ मिल पा रहा है। रोडवेज की बस सेवाएं अभी भी वाया डीडवाना होकर संचालित की जा रही है।
^हाइवेसड़क है तो समय भी कम लगेगा, बसों में डीजल की खपत कम होगी। दूरी घटने से किराए में भी यात्रियों काे फायदा है। हम इस हाइवे के रूट का दुबारा से सर्वे करा लेते हैं। पहले से चल रही बस के बिजनेस और सर्वे की रिपोर्ट के हिसाब से नए रूट पर बसों का संचालन तय करेंगे। हनुमान,मुख्य आगार प्रबंधक, नागौर डिपो
tgl_Latn sot_Latn hin_Deva hin_Deva hin_Deva hin_Deva hin_Deva hne_Deva hin_Deva bho_Deva hin_Deva kas_Deva awa_Deva hin_Deva mag_Deva kas_Deva awa_Deva hin_Deva mag_Deva hne_Deva awa_Deva hin_Deva mag_Deva awa_Deva bho_Deva hin_Deva hin_Deva hin_Deva